મેરાન્યૂઝ નેટવર્ક.રાજકોટ: શહેરમાં ચોરી અને લૂંટના બનાવો દિવસે-દિવસે વધી રહ્યા છે. ત્યારે કરણપરા વિસ્તારના ચબૂતરા નજીકથી અંદાજે 20 કિલો ચાંદી સહિત દોઢ તોલા સોનાના દાગીના ભરેલા થેલાની દિલધડક લૂંટ થયાની ઘટના સામે આવી છે. ત્રણ અજાણ્યા બાઈકસવારો ફિલ્મી ઢબે જામનગરના સોની વેપારી પાસેથી સોના-ચાંદી ભરેલો આ થેલો લઈને નાસી છૂટ્યા હતા. સોની બજાર નજીક બનેલી ઘટનાથી વેપારીઓમાં ફફડાટનો માહોલ ફેલાયો છે. જો કે સમગ્ર ઘટના સીસીટીવીમાં કેદ થઈ છે.